ภาษาไทย

สำคัญ: เอกสารฉบับนี้ประกอบด้วยสัญญาให้ใช้สิทธิ์ซอฟต์แวร์ iPod ของแอปเปิลและคำรับรองสำหรับซอฟต์แวร์ iPod shuffle บางประเภท

โดยการใช้งานซอฟต์แวร์นี้ ท่านตกลงว่าจะปฏิบัติตามสัญญาให้ใช้สิทธิ์ซอฟต์แวร์ iPod

APPLE INC.
สัญญาให้ใช้สิทธิ์ซอฟต์แวร์ iPod ของแอปเปิล 
สิทธิ์ให้ใช้กับเครื่องเดี่ยว

โปรดอ่านสัญญาให้ใช้สิทธิ์ในซอฟต์แวร์นี้ (“การให้ใช้สิทธิ์”) อย่างรอบคอบก่อนใช้เครื่อง iPod หรือดาวน์โหลดซอฟต์แวร์อัพเดทที่มาพร้อมกับการให้ใช้สิทธิ์นี้ โดยการใช้เครื่อง iPod หรือการดาวน์โหลดซอฟต์แวร์อัพเดทที่มาพร้อมกับการให้ใช้สิทธิ์นี้ แล้วแต่กรณี ท่านตกลงที่จะผูกพันตามข้อกำหนดของการให้ใช้สิทธิ์นี้ หากท่านไม่ตกลงตามข้อกำหนดของการให้ใช้สิทธิ์นี้ อย่าใช้เครื่อง iPod หรือดาวน์โหลดซอฟต์แวร์อัพเดทนี้ หากท่านไม่ตกลงตามข้อกำหนดของการให้ใช้สิทธิ์นี้ และยังมิได้ใช้เครื่อง iPod ท่านอาจคืนเครื่อง iPod ให้แก่ร้านค้าของแอปเปิล หรือผู้จัดจำหน่ายที่ได้รับอนุญาตที่ท่านได้ซื้อมาเพื่อขอเงินคืนก็ได้ ทั้งนี้ ภายใต้บังคับของนโยบายการคืนของแอปเปิลซึ่งจะหาดูได้ที่ http://www.apple.com/legal/sales_policies/

1. ทั่วไป
(ก) ซอฟต์แวร์ (รวมทั้งรหัสบู้ทรอม (Boot ROM) และซอฟต์แวร์ในตัวอื่นๆ) ตัวประสานเชื่อมต่อต่างๆ เนื้อหา ชุดแบบอักษร เอกสาร และข้อมูลใดๆ ที่มีมาพร้อมกับ iPod ของท่านซึ่งอาจจะมีการปรับปรุงให้เป็นปัจจุบันหรือเปลี่ยนโดยซอฟต์แวร์อัพเดท หรือซอฟต์แวร์กู้ระบบซึ่งแอปเปิลจัดให้ ไม่ว่าจะในรูปของรอม หรือสื่ออื่นใดหรือแบบอื่นใด (เรียกรวมกันว่า “ซอฟต์แวร์ iPod”) เป็นซอฟต์แวร์ที่ Apple Inc.. (“แอปเปิล”) ให้ท่านใช้สิทธิ์สำหรับใช้ตามข้อกำหนดของการให้ใช้สิทธิ์นี้เท่านั้น โดยไม่ได้ขายให้แก่ท่าน และแอปเปิลและหรือผู้ให้ใช้สิทธิ์ของแอปเปิลยังคงเป็นเจ้าของกรรมสิทธิ์ในตัวซอฟต์แวร์ iPod และสงวนสิทธิ์ทั้งปวงที่มิได้ให้ไว้แก่ท่านโดยชัดแจ้ง

(ข) ด้วยดุลพินิจของตน แอปเปิลอาจปรับปรุงซอฟต์แวร์ให้เป็นปัจจุบันสำหรับ iPod ของท่าน การปรับปรุงให้เป็นปัจจุบัน (ถ้ามี) อาจไม่จำเป็นต้องรวมถึงฟีเจอร์ของซอฟต์แวร์ที่มีอยู่ หรือฟีเจอร์ใหม่ทุกรายการที่แอปเปิลนำออกสู่ตลาดสำหรับ iPod รุ่นที่ใหม่กว่าก็ได้ ข้อกำหนดของใบอนุญาตให้ใช้สิทธินี้ใช้บังคับแก่อัปเดตซอฟต์แวร์ใด ๆ ที่ Apple จัดให้ซึ่งใช้แทนและหรือเสริมผลิตภัณฑ์ซอฟต์แวร์ของ iPod ตัวเดิม เว้นแต่อัปเดตนั้นจะมีใบอนุญาตให้ใช้สิทธิแยกต่างหาก ซึ่งในกรณีเช่นนั้น ให้บังคับตามข้อกำหนดของใบอนุญาตให้ใช้สิทธินั้น

2. การใช้สิทธ์ที่ได้รับอนุญาตแล้วและข้อจำกัดในการใช้
(ก) การให้ใช้สิทธิ์นี้ อนุญาตให้ท่านใช้ซอฟต์แวร์ iPod กับเครื่อง iPod เครื่องเดียว การให้ใช้สิทธิ์นี้ ไม่อนุญาตให้ซอฟต์แวร์ iPod อยู่ในเครื่อง iPod คราวละเกินหนึ่งเครื่อง และท่านจะไม่ทำให้มีซอฟต์แวร์ iPod บนเครือข่ายที่มีอุปกรณ์หลายเครื่องหรือคอมพิวเตอร์หลายเครื่องสามารถใช้ซอฟต์แวร์ได้ในเวลาเดียวกัน การให้ใช้สิทธิ์นี้ไม่ได้ให้สิทธิ์ใดๆ แก่ท่านเพื่อใช้ตัวประสานเชื่อมต่ออันเป็นทรัพย์สินของแอปเปิล และทรัพย์สินทางปัญญาอื่นๆ ในการออกแบบ การพัฒนา การผลิต การให้ใช้สิทธิ์หรือการจำหน่ายเครื่องมือและอุปกรณ์ของบุคคลภายนอก สำหรับใช้กับเครื่อง iPod แอปเปิลได้ให้ใช้สิทธิ์ต่างๆ เหล่านั้นบางอย่าง ตามสัญญาการให้ใช้สิทธิ์ที่แยกต่างหาก สำหรับข้อมูลเพิ่มเติม โปรดดูที่ http://developer.apple.com/programs/mfi/

(ข) ในส่วนที่เกี่ยวกับการทำให้เป็นปัจจุบันของซอฟต์แวร์ iPod และซอฟต์แวร์กู้คืนระบบที่แอปเปิลอาจจัดให้ไว้สำหรับดาวน์โหลด (“ซอฟต์แวร์อัพเดท iPod”) ท่านยอมรับว่า ซอฟต์แวร์อัพเดท iPod บางรายการหรือบางส่วนอาจใช้ได้เฉพาะกับเครื่อง iPod บางรุ่นหรือบางแบบและอาจไม่มีให้สำหรับ iPod ทุกรุ่น ภายใต้บังคับของข้อกำหนดและเงื่อนไขของการให้ใช้สิทธิ์นี้ ท่านได้รับอนุญาตอย่างจำกัดให้ดาวน์โหลดซอฟต์แวร์อัพเดท iPod ที่แอปเปิลอาจมีให้สำหรับ iPod รุ่นของท่านเพื่ออัพเดทหรือกู้คืนซอฟต์แวร์อัพเดทบนเครื่อง iPod ที่ท่านเป็นเจ้าของและควบคุมนั้น แต่การอนุญาตนี้จะไม่จำกัดการให้อนุญาตแก่ผู้อื่นด้วย การให้ใช้สิทธิ์นี้ ไม่อนุญาตให้ท่านอัพเดทหรือกู้คืนเครื่อง iPod ที่ท่านไม่ได้เป็นเจ้าของและควบคุม และท่านจะแจกจ่ายหรือให้มีซอฟต์แวร์อัพเดท iPod บนเครือข่ายที่มีอุปกรณ์หลายเครื่อง หรือคอมพิวเตอร์หลายเครื่องสามารถใช้ได้ในเวลาเดียวกันไม่ได้ ท่านจะทำสำเนาซอฟต์แวร์อัพเดท iPod ไว้ที่เครื่องคอมพิวเตอร์ของท่านได้ในรูปแบบที่อ่านได้ด้วยเครื่อง เพื่อวัตถุประสงค์ในการสำรองใช้เท่านั้น โดยสำเนาสำรองใช้นั้นจะต้องรวมเอาลิขสิทธิ์หรือการแจ้งแสดงความเป็นเจ้าของที่มีอยู่ในต้นฉบับซอฟต์แวร์ iPod ทั้งหมดด้วย

(ค) ท่านไม่อาจและท่านตกลงว่าท่านจะไม่ หรืออนุญาตให้ผู้ใดทำสำเนา (เว้นแต่ใบอนุญาตฉบับนี้จะอนุญาตโดยชัดแจ้ง) กระจาย ทำวิศวกรรมย้อนกลับ แยกประกอบ หรือพยายามที่จะดึงรหัสข้อมูล หรือถอดรหัส หรือแก้ไข หรือสร้างงานอนุพันธุ์ของซอฟต์แวร์ iPod ซอฟต์แวร์อัพเดท iPod หรือส่วนใดๆ ของสิ่งเหล่านั้น(เว้นแต่และเท่าที่กฎหมายที่ใช้บังคับหรือข้อกำหนดในใบอนุญาตที่อยู่ในซอฟต์แวร์ของ iPod หรือซอฟต์แวร์อัพเดทของ iPod จะห้ามมิให้มีข้อจำกัดดังกล่าวข้างต้น) 

(ง) การเก็บเนื้อหาไว้ที่เครื่อง iPod แสดงว่าท่านกำลังทำสำเนาดิจิตอลไว้ ในเขตปกครองบางเขต การทำสำเนาดิจิตอลโดยไม่ได้รับอนุญาตจากผู้ทรงสิทธิ์ก่อนเป็นการไม่ชอบด้วยกฎหมาย ซอฟต์แวร์ iPod และซอฟต์แวร์อัพเดท iPod อาจใช้ผลิตงานซ้ำได้เท่าที่การใช้ดังกล่าวจำกัดเฉพาะการผลิตซ้ำงานอันไม่มีลิขสิทธิ์ งานที่ท่านเป็นเจ้าของลิขสิทธิ์ หรืองานที่ท่านได้รับอนุญาตให้ผลิตซ้ำโดยถูกต้องตามกฎหมาย

(จ) ท่านตกลงที่จะใช้ซอฟต์แวร์ iPod และบริการ (ตามที่ได้มีการให้นิยามไว้ในข้อ 5 ข้างล่างนี้) โดยถูกต้องตามกฎหมาย ซึ่งรวมถึงกฎหมายภายในของประเทศหรือของภูมิภาคที่ท่านอาศัยอยู่ หรือที่ท่านพำนักอยู่ในขณะที่ดาวน์โหลด หรือใช้ซอฟต์แวร์ iPod และอัพเดทต่างๆป

3. การโอน
(ก) ท่านจะให้เช่า ให้ยืม จำหน่ายต่อ หรือให้ใช้สิทธิ์ช่วงซอฟต์แวร์ iPod ไม่ได้ แต่ท่านอาจทำการโอนสิทธิทั้งหมดตามการให้ใช้สิทธิ์ใน iPod ของท่านครั้งเดียวเป็นการถาวรให้แก่บุคคลอื่น อันเกี่ยวกับการโอนกรรมสิทธิ์ในเครื่อง iPod ของท่านได้ โดยมีเงื่อนไขว่า (ก) การโอนนั้นจะต้องรวมทั้งเครื่อง iPod ของท่านและซอฟต์แวร์ iPod นั้นทั้งหมด รวมทั้งชิ้นส่วนประกอบทั้งหมด สื่อต้นฉบับ วัสดุสิ่งพิมพ์ และการให้ใช้สิทธิ์นี้ด้วย (ข) ท่านไม่เก็บสำเนาใดๆของซอฟต์แวร์ iPod ไว้ ไม่ว่าทั้งหมดหรือบางส่วน ซึ่งรวมทั้งสำเนาต่างๆ ที่เก็บไว้ในเครื่องคอมพิวเตอร์ หรือเครื่องมือเก็บอื่นๆ และ (ค) ผู้ที่รับโอนซอฟต์แวร์ iPod ยอมรับข้อกำหนดและเงื่อนไขของการให้ใช้สิทธิ์นี้ 

(ข) ในส่วนของซอฟต์แวร์อัพเดท iPod ท่านจะให้เช่า ให้ยืม หรือให้ใช้สิทธิ์ช่วงซอฟต์แวร์อัพเดท iPod ไม่ได้ แต่ท่านอาจโอนสิทธิทั้งหมดตามการให้ใช้สิทธิ์ในซอฟต์แวร์อัพเดท iPod ของท่านครั้งเดียวเป็นการถาวรให้แก่บุคคลอื่น อันเกี่ยวกับการโอนคอมพิวเตอร์ หรือเครื่อง iPod ที่ติดตั้งซอฟต์แวร์อัพเดท iPod นั้นได้ โดยมีเงื่อนไขว่า (ก) การโอนนั้นจะต้องรวมถึงคอมพิวเตอร์ หรือเครื่อง iPod แล้วแต่กรณี และซอฟต์แวร์อัพเดท iPod ของท่านด้วย ซึ่งรวมทั้งชิ้นส่วนประกอบทั้งหมด สื่อดั้งเดิม วัสดุสิ่งพิมพ์ และการให้ใช้สิทธิ์นี้ด้วย (ข) ท่านไม่เก็บสำเนาใดๆของซอฟต์แวร์อัพเดท iPod ไม่ว่าทั้งหมดหรือบางส่วน ซึ่งรวมทั้งสำเนาต่างๆ ที่เก็บไว้ในคอมพิวเตอร์ หรือเครื่องมือเก็บอื่นๆ และ (ค) ผู้ที่รับโอนซอฟต์แวร์อัพเดท ยอมรับข้อกำหนดและเงื่อนไขของการให้ใช้สิทธิ์นี้

4. การสิ้นสุด การให้ใช้สิทธิ์นี้มีผลบังคับไปจนกว่าจะได้มีการยกเลิก สิทธิของท่านตามการให้ใช้สิทธิ์นี้จะสิ้นสุดลงโดยอัตโนมัติหรือสิ้นผลโดยประการอื่นโดยที่แอปเปิลไม่ต้องแจ้งให้ทราบ หากท่านไม่ปฏิบัติตามข้อกำหนดใดๆของการให้ใช้สิทธิ์นี้ เมื่อยกเลิกการให้ใช้สิทธิ์แล้ว ท่านจะต้องหยุดใช้ซอฟต์แวร์ iPod และทำลายสำเนาไม่ว่าจะเป็นตัวเต็มหรือบางส่วนของซอฟต์แวร์อัพเดท iPod ทั้งหมด แต่ให้ข้อ 5, 6 7, 9 และ 11 ของการให้ใช้สิทธิ์นี้มีผลใช้บังคับต่อไปภายหลังการให้ใช้สิทธิ์นี้สิ้นสุดลง

5. การปฏิเสธการรับประกัน
(ก) หากท่านเป็นลูกค้าที่เป็นผู้บริโภค (คือผู้ใช้ซอฟต์แวร์ iPod ที่มิใช่เพื่อการค้า ธุรกิจ หรือวิชาชีพของท่าน) ท่านอาจมีสิทธิตามกฎหมายในประเทศที่ท่านพำนักอยู่ ซึ่งจะห้ามการจำกัดดังต่อไปนี้ไม่ให้ใช้บังคับกับท่าน และในกรณีที่ถูกห้ามก็จะไม่ใช้บังคับกับท่าน เพื่อให้ทราบถึงสิทธิต่างๆมากขึ้น ท่านควรติดต่อองค์การที่ให้คำแนะนำแก่ผู้บริโภคในท้องถิ่น

(ข) ท่านยอมรับและตกลงอย่างชัดแจ้งว่า เท่าที่กฎหมายที่เกี่ยวข้องจะอนุญาต การใช้ซอฟต์แวร์ iPod และซอฟต์แวร์อัพเดท iPod เป็นความเสี่ยงของท่านแต่เพียงฝ่ายเดียว และความเสี่ยงทั้งหมดเกี่ยวกับคุณภาพที่พึงพอใจ การทำงาน ความถูกต้องและความพยายามอยู่ที่ท่าน 

(ค) เท่าที่จะเป็นได้อย่างสูงสุดตามที่กฎมายอนุญาต ซอฟต์แวร์ iPod และซอฟต์แวร์อัพเดท iPod นั้น จัดให้ “ตามสภาพ” พร้อมกับข้อบกพร่องทั้งหมด และโดยไม่มีการรับประกันชนิดใดๆ และโดยข้อนี้ แอปเปิลและและผู้ให้ใช้สิทธิ์ของแอปเปิล (รวมเรียกว่า “แอปเปิล” เพื่อประโยชน์ของข้อ 5 และข้อ 6) ขอปฏิเสธการรับประกันและเงื่อนไขทั้งหมดในส่วนที่เกี่ยวกับซอฟต์แวร์ iPod และซอฟต์แวร์อัพเดท iPod ไม่ว่าโดยชัดแจ้ง โดยปริยาย หรือตามกฎหมาย ซึ่งรวมถึงโดยไม่จำกัดเฉพาะการรับประกันโดยปริยาย และ/หรือสภาพที่เหมาะสมแก่การวางตลาด คุณภาพที่น่าพึงพอใจ ความเหมาะกับวัตถุประสงค์เฉพาะอย่าง ความถูกต้อง การใช้โดยสงบ และการไม่ละเมิดสิทธิของบุคคลภายนอก 

(ง) แอปเปิลไม่รับประกันการปราศจากการรบกวนการใช้ซอฟต์แวร์ iPod และซอฟต์แวร์อัพเดท iPod ของท่าน และไม่รับประกันว่าฟังก์ชั่นที่มีอยู่ในหรือบริการที่ให้โดยซอฟต์แวร์ iPod และซอฟต์แวร์อัพเดท iPod จะตอบสนองความต้องการของท่านได้ หรือปฏิบัติการของซอฟต์แวร์ iPod และซอฟต์แวร์อัพเดท iPod จะไม่หยุดชะงัก หรือไม่มีข้อผิดพลาด และไม่รับประกันว่าซอฟต์แวร์ iPod และซอฟต์แวร์อัพเดท iPod จะเข้ากันได้หรือทำงานร่วมกันได้กับซอฟต์แวร์ แอพพลิเคชั่น หรือบริการของบุคคลภายนอกหรือข้อชำรุดบกพร่องของซอฟต์แวร์ iPod และซอฟต์แวร์อัพเดท iPod จะได้รับการแก้ไข การติดตั้งซอฟต์แวร์นี้อาจมีผลกระทบต่อความสามารถในการใช้ซอฟต์แวร์ของบุคคลภายนอก แอพพลิเคชั่นหรือบริการของบุคคลภายนอก

(จ) ท่านรับทราบต่อไปว่าซอฟต์แวร์ iPod และซอฟต์แวร์อัพเดท iPod มิได้ทำขึ้นโดยมีเจตนาหรือจัดทำให้เหมาะสำหรับใช้ในสถานะการณ์หรือสภาพแวดล้อมที่ซึ่งความล้มเหลว หรือความล่าช้า หรือความผิดพลาดหรือความไม่แม่นยำในเนื้อหา ข้อมูลหรือสารสนเทศที่ซอฟต์แวร์ iPod หรือซอฟต์แวร์อัพเดท iPod ได้จัดทำขึ้นอาจเป็นสาเหตุนำไปสู่ความตาย การบาดเจ็บของบุคคล หรือความเสียหายด้านร่างกายหรือสิ่งแวดล้อมอย่างร้ายแรง รวมถึงแต่ไม่จำกัดเพียงการดำเนินการเกี่ยวกับอุปกรณ์นิวเคลียร์ การเดินอากาศ หรือระบบสื่อสาร การควบคุมจราจรทางอากาศ การช่วยชีวิต หรือระบบอาวุธยุทโธปกรณ์ 

(ฉ) ข้อมูลหรือคำแนะนำด้วยวาจาหรือเป็นลายลักษณ์อักษรที่ให้โดยแอปเปิลหรือผู้แทนที่ได้รับอนุญาตของแอปเปิลใดๆ ไม่ก่อให้เกิดการรับประกันแต่อย่างใด หากพิสูจน์ได้ว่าซอฟแวร์ iPod และซอฟต์แวร์อัพเดท iPod ชำรุดบกพร่อง ท่านเป็นผู้จ่ายค่าใช้จ่ายที่จำเป็นทั้งหมดในการบริการ การซ่อมแซม หรือการแก้ไข ในบางเขตปกครอง ไม่อนุญาตให้ยกเว้นการรับประกันโดยปริยาย หรือการจำกัดการบังคับใช้สิทธิตามกฎหมายของผู้บริโภค ดังนั้น การยกเว้นและการจำกัดข้างต้นจะไม่นำมาใช้กับท่าน

6. การจำกัดความรับผิด เท่าที่กฎหมายที่ใช้บังคับมิได้ห้ามไว้ ไม่ว่ากรณีใดๆ แอปเปิลจะไม่รับผิดต่อการบาดเจ็บของบุคคล หรือความเสียหายที่เกี่ยวเนื่อง พิเศษ ทางอ้อม หรือที่มิได้เกิดโดยตรงแต่เกิดต่อเนื่องจากผลของการกระทำใดๆ ก็ตาม ซึ่งรวมถึงโดยไม่จำกัดเฉพาะค่าเสียหายสำหรับการสูญเสียกำไร การเสียหายหรือสูญเสียข้อมูล การไม่สามารถส่งหรือรับข้อมูลหรือสารสนเทศใดๆ การหยุดชะงักของธุรกิจ หรือค่าเสียหายหรือการสูญเสียทางการค้าอื่นใดที่เกิดจาก หรือเกี่ยวกับการใช้ หรือไม่สามารถจะใช้ซอฟแวร์ iPod หรือซอฟต์แวร์อัพเดท iPod หรือซอฟต์แวร์ของบุคคลภายนอก หรือแอพพลิเคชั่นที่ใช้ร่วมกันกับซอฟต์แวร์ iPod หรือซอฟต์แวร์อัพเดท iPod ไม่ว่าจะเกิดจากอะไรก็ตาม โดยไม่คำนึงทฤษฎีการรับผิด (ตามสัญญา ละเมิด หรือโดยประการอื่น) และถึงแม้แอปเปิลจะได้รับการแจ้งถึงความเป็นไปได้ของความเสียหายดังกล่าวก็ตาม เขตปกครองบางเขต ไม่อนุญาตให้ตัดหรือจำกัดความรับผิดสำหรับการบาดเจ็บของบุคคล หรือความเสียหายที่เกี่ยวเนื่อง หรือที่มิได้เกิดโดยตรงแต่เกิดต่อเนื่องจากผลของการกระทำ ดังนั้น การจำกัดนี้อาจไม่นำมาใช้กับท่าน ไม่ว่ากรณีใดๆ ความรับผิดทั้งหมดของแอปเปิลต่อท่านสำหรับค่าเสียหายทั้งหมด (นอกเหนือจากที่กฎหมายอาจกำหนดไว้ ในกรณีเกี่ยวกับการบาดเจ็บของบุคคล) ไม่ให้เกินจำนวนห้าสิบ (50) เหรียญสหรัฐ ข้อจำกัดข้างต้นยังจะนำมาใช้ถึงแม้การแก้ไขเยียวยาที่ระบุไว้ข้างต้นจะไม่เป็นไปตามวัตถุประสงค์ที่สำคัญ

7. การควบคุมการส่งออก ท่านจะใช้หรือส่งออกโดยประการอื่นหรือส่งออกต่อไปอีกซึ่งซอฟต์แวร์ iPod หรือซอฟต์แวร์อัพเดท iPod ไม่ได้ เว้นแต่จะได้รับอนุญาตโดยกฎหมายสหรัฐ และกฎหมายของเขตปกครองที่ท่านได้ซอฟแวร์ iPod และซอฟต์แวร์อัพเดท iPod มา โดยเฉพาะอย่างยิ่งแต่ไม่จำกัดเฉพาะที่ว่า มิให้ส่งออกซอฟต์แวร์ iPod และซอฟต์แวร์อัพเดท iPod หรือส่งออกต่อไปยัง (ก) ประเทศใดๆ ที่สหรัฐอเมริกาสั่งห้ามส่งไป หรือ (ข) บุคคลใดๆ ที่อยู่ในรายชื่อผู้มีสัญชาติซึ่งถูกระบุไว้เป็นพิเศษของกระทรวงการคลังของสหรัฐ หรือรายชื่อของบุคคลหรือองค์กรที่ถูกปฏิเสธโดยกระทรวงพาณิชย์ของสหรัฐ โดยการใช้ซอฟต์แวร์ iPod และซอฟต์แวร์อัพเดท iPod ท่านแสดงข้อความจริงและรับรองว่า ท่านมิได้อยู่ในประเทศดังกล่าวใดๆ หรือมีชื่อปรากฏในรายชื่อดังกล่าวใดๆ ท่านยังตกลงด้วยว่า ท่านจะไม่ใช้ซอฟต์แวร์ iPod หรือซอฟต์แวร์อัพเดท iPod เพื่อวัตถุประสงค์ใดๆ ที่กฎหมายสหรัฐห้ามไว้ ซึ่งรวมถึงโดยไม่จำกัดเฉพาะการพัฒนา การออกแบบ การทำ หรือการผลิตขีปนาวุธ อาวุธนิวเคลียร์ อาวุธเคมี หรืออาวุธชีวภาพ

8. ผู้ใช้สุดท้ายที่เป็นรัฐบาล ซอฟต์แวร์ iPod ซอฟต์แวร์อัพเดท iPod และเอกสารที่เกี่ยวข้อง เป็น “สิ่งของทางการค้า” ตามคำที่ให้นิยามไว้ใน 48 C.F.R. § 2.101 อันประกอบด้วย “ซอฟต์แวร์คอมพิวเตอร์ทางการค้า” และ “เอกสารซอฟต์แวร์คอมพิวเตอร์ทางการค้า” ตามที่ใช้ใน 48 C.F.R. §12.212 หรือ 48 C.F.R. §227.7202 แล้วแต่กรณี โดยสอดคล้องกับ 48 C.F.R. §12.212 หรือ 48 C.F.R. §227.7202-1 ถึง 227.7202-4 แล้วแต่กรณีซอฟต์แวร์คอมพิวเตอร์ทางการค้า และเอกสารซอฟต์แวร์คอมพิวเตอร์ทางการค้านั้น ได้ให้ใช้สิทธิ์แก่ผู้ใช้สุดท้ายที่เป็นรัฐบาลสหรัฐ (ก) เฉพาะที่เป็นสิ่งของทางการค้า และ (ข) พร้อมกับเฉพาะสิทธิที่ให้แก่ผู้ใช้สุดท้ายรายอื่นตามข้อกำหนดและเงื่อนไขในสัญญานี้ สิทธิที่ไม่ได้เผยแพร่ถูกสงวนไว้ตามกฎหมายลิขสิทธิ์สหรัฐ

9. กฎหมายที่ใช้บังคับ และการแยกจากกันได้ การให้ใช้สิทธิ์นี้ให้ใช้บังคับและตีความตามกฎหมายของรัฐแคลิฟอร์เนีย โดยไม่รวมถึงหลักการขัดกันของกฎหมาย การให้ใช้สิทธิ์นี้มิให้ใช้บังคับตามอนุสัญญาของสหประชาชาติว่าด้วยการขายสินค้าระหว่างประเทศ ซึ่งได้ถูกยกเว้นไว้โดยชัดแจ้ง หากท่านเป็นผู้บริโภคที่พำนักอยู่ในสหราชอาณาจักร การให้ใช้สิทธิ์นี้ให้ใช้บังคับตามกฎหมายของเขตปกครองที่ท่านพำนักอยู่ หากศาลที่มีอำนาจใดพบว่าข้อความหรือส่วนใดๆ ของการให้ใช้สิทธิ์ไม่สามารถใช้บังคับได้ด้วยเหตุใดๆ ส่วนที่เหลือของการให้ใช้สิทธิ์นี้ยังคงใช้มีผลบังคับโดยสมบูรณ์ต่อไป

10. ผู้รับประโยชน์ที่เป็นบุคคลภายนอก โดยข้อนี้ ท่านได้รับการบอกกล่าวว่า พอร์ทัลเพลเยอร์ อิงค์ (PortalPlayer, Inc.) ซึ่งเป็นบริษัทในรัฐแคลิฟอร์เนีย ตั้งอยู่ที่ 3255 ถนนสก็อตต์ บูลวาร์ด, อาคาร 1, ซานตา คลารา, แคลิฟอร์เนีย 95054, สหรัฐอเมริกา เป็นผู้รับประโยชน์ที่เป็นบุคคลภายนอกของการให้ใช้สิทธิ์นี้เท่าที่เครื่อง iPod ของท่านมีซอฟต์แวร์ของพอร์ทัลเพลเยอร์อยู่ด้วย นอกเหนือจากแอปเปิลแล้ว การให้ใช้สิทธิ์นี้จะสามารถบังคับได้โดยพอร์ทัลเพลเยอร์ ในส่วนที่เกี่ยวกับซอฟต์แวร์ดังกล่าว 

11. สัญญาอันบริบูรณ์ ภาษาที่ใช้บังคับ การให้ใช้สิทธิ์นี้ เป็นสัญญาอันบริบูรณ์ระหว่างคู่สัญญาในส่วนที่เกี่ยวกับการใช้ซอฟต์แวร์ iPod และซอฟต์แวร์อัพเดท iPod ตามสัญญานี้ และให้แทนที่ความเข้าใจที่มีอยู่ก่อนหรือที่มีขึ้นพร้อมกันทั้งหมดเกี่ยวกับเรื่องดังกล่าว การแก้ไขหรือเปลี่ยนแปลงสัญญานี้จะไม่มีผลผูกพัน เว้นแต่จะได้ทำเป็นลายลักษณ์อักษรและลงลายมือชื่อโดยแอปเปิล คำแปลของการให้ใช้สิทธิ์จัดทำขึ้นตามความต้องการของท้องถิ่น และหากมีข้อพิพาทระหว่างฉบับภาษาอังกฤษกับฉบับที่มิใช่ภาษาอังกฤษ ให้ใช้ฉบับภาษาอังกฤษของการให้ใช้สิทธิ์นี้บังคับในกรณีที่กฎหมายท้องถิ่นในเขตอำนาจศาลของท่านมิได้ห้ามไว้ 

12. การยอมรับบุคคลภายนอก
(ก) ส่วนต่างๆ ของซอฟต์แวร์ iPod หรือซอฟต์แวร์อัพเดท iPod ที่อาจใช้หรือมีซอฟต์แวร์ของบุคคลภายนอกและงานอันมีลิขสิทธิ์อื่นๆ อยู่ด้วย ข้อความยอมรับ ข้อกำหนดในใบอนุญาตให้ใช้สิทธิ และข้อความปฏิเสธความรับผิดสำหรับสิ่งดังกล่าวมีอยู่ในเอกสารอิเล็กทรอนิกส์สำหรับซอฟต์แวร์ iPod หรือซอฟต์แวร์อัพเดท iPod และการใช้ข้อมูลดังกล่าวของท่านให้บังคับตามข้อกำหนดต่างๆ ที่เกี่ยวข้อง

(ข) การใช้ MPEG-4 เท่าที่ซอฟต์แวร์ iPod และซอฟต์แวร์อัพเดท iPod มีฟังก์ชั่นการทำงานเข้ารหัสและ/หรือถอดรหัส MPEG-4 อยู่ ซอฟต์แวร์ iPod และซอฟต์แวร์อัพเดท iPod ได้รับสิทธิ์ภายใต้การให้ใช้สิทธิ์ชุดสิทธิบัตรภาพ MPEG-4 (MPEG-4 Visual Patent Portfolio License) สำหรับการใช้ส่วนบุคคลและมิใช่เพื่อการค้าของผู้บริโภค เพื่อ (i) เข้ารหัสวีดิทัศน์ตามมาตรฐานภาพ MPEG-4 (วีดิทัศน์ MPEG-4) และ/หรือ (ii) ถอดรหัสวีดิทัศน์ MPEG-4 ซึ่งเข้ารหัสโดยผู้บริโภคที่ทำกิจกรรมส่วนบุคคล และที่มิใช่เพื่อการค้า และ/หรือที่ได้จากผู้ให้บริการวีดิทัศน์ที่ให้ใช้สิทธิ์โดย MPEG LA ในการให้บริการวีดิทัศน์ MPEG-4 จะไม่มีการให้ใช้สิทธิ์หรือให้สิทธิ์โดยปริยายสำหรับการใช้อื่นใด สารสนเทศเพิ่มเติม รวมทั้งที่เกี่ยวกับการใช้เพื่อส่งเสริมการขาย การใช้ภายใน และการใช้เพื่อการค้า และการให้ใช้สิทธิ์ อาจหาได้จาก MPEG LA, LLC. โปรดดูที่ http://www.mpegla.com 

(ค). การบอกกล่าวเกี่ยวกับ H.264/AVC เท่าที่ซอฟต์แวร์ iPod และซอฟต์แวร์อัพเดท iPod มีฟังก์ชั่นทำการเข้ารหัส และ/หรือถอดรหัสเอวีซีอยู่ การใช้ H.264 AVC ในทางการค้า จะต้องได้รับสิทธิ์เพิ่มเติม และใช้ข้อกำหนดต่อไปนี้บังคับ: ฟังก์ชั่นทำงานของเอวีซีในซอฟต์แวร์ iPod และซอฟต์แวร์อัพเดท iPod ได้รับสิทธิ์ในที่นี้เพื่อใช้ส่วนบุคคลและมิใช่เพื่อการค้าของผู้บริโภค เพื่อ (i) เข้ารหัสวีดิทัศน์ตามมาตรฐานเอวีซี (“วีดิทัศน์เอวีซี”) และ/หรือ (ii) การถอดรหัสวีดิทัศน์เอวีซี ที่ถูกเข้ารหัสโดยผู้ใช้ที่เกี่ยวข้องกับกิจกรรมส่วนบุคคลและมิใช่เพื่อการค้า และ/หรือวีดิทัศน์เอวีซีที่ได้รับจากผู้ให้บริการวีดิทัศน์ ที่ได้รับสิทธิ์ในการให้บริการวีดิทัศน์เอวีซี สารสนเทศเกี่ยวกับการใช้และการให้ใช้สิทธิ์อื่นๆ อาจหาได้จาก MPEG LA L.L.C. โปรดดูที่ HTTP://WWW.MPEGLA.COM 

(ง) การบอกกล่าวเกี่ยวกับ AMR ฟังก์ชั่นทำการเข้ารหัส และ/หรือถอดรหัส Adaptive Multi-Rate (“AMR”) ในซอฟต์แวร์ iPod และซอฟต์แวร์อัพเดท iPod มิได้ให้สิทธิ์เพื่อทำการเรียกทางเสียงในระบบเซลลูลาร์ หรือเพื่อการใช้ในผลิตภัณฑ์ทางโทรศัพท์ใดๆที่สร้างขึ้นบนโครงสร้าง QuickTime ของแพลตฟอร์มวินโดวส์ ฟังก์ชั่นทำการเข้ารหัส และ/หรือถอดรหัส AMR ในซอฟต์แวร์ iPod และซอฟต์แวร์อัพเดท iPod มิได้ให้ใช้สิทธิ์เพื่อการใช้โครงสร้างการสื่อสารระบบเซลลูลาร์ ซึ่งรวมถึงสถานีฐาน, เครื่องควบคุมสถานีฐาน/เครื่องควบคุมโครงข่ายวิทยุ, ศูนย์สับสวิทช์ และเกตเวย์ไปยังและมาจากโครงข่ายสวิทช์สาธารณะ 

EA1046
09/10/2013
________________________________________
Acknowledgements for iPod shuffle

MPEG Layer-3 audio coding technology licensed from Fraunhofer IIS and THOMSON multimedia.

ACELP is either registered trademark or trademark of VoiceAge Corporation in the United States and/or other countries and used under license from VoiceAge Corporation. The ACELP.net codec in this product is used under licensed from VoiceAge Corporation. Portions Copyright © 2002 VoiceAge Corporation. All rights reserved.

The Audible software in this product is used under license from Audible. Copyright © 2002 by Audible, Inc. All rights reserved. Audible parser in this product is used under license from Audible. Copyright © (1997-2004) by Audible Inc. All rights reserved.

Portions of this Apple Software may utilize the following copyrighted material, the use of which is hereby acknowledged.

The OpenSSL Project (OpenSSL)
Copyright © 1998-2004 The OpenSSL Project. All rights reserved.
Redistribution and use in source and binary forms, with or without modification, are permitted provided that the following conditions are met:  
1. Redistributions of source code must retain the above copyright notice, this list of conditions and the following disclaimer.  
2. Redistributions in binary form must reproduce the above copyright notice, this list of conditions and the following disclaimer in the documentation and/or other materials provided with the distribution.  
3. All advertising materials mentioning features or use of this software must display the following acknowledgment:  "This product includes software developed by the OpenSSL Project for use in the OpenSSL Toolkit. (http://www.openssl.org/)"  
4. The names "OpenSSL Toolkit" and "OpenSSL Project" must not be used to endorse or promote products derived from this software without prior written permission. For written permission, please contact openssl-core@openssl.org.  
5. Products derived from this software may not be called "OpenSSL" nor may "OpenSSL" appear in their names without prior written permission of the OpenSSL Project.  
6. Redistributions of any form whatsoever must retain the following acknowledgment:  "This product includes software developed by the OpenSSL Project for use in the OpenSSL Toolkit (http://www.openssl.org/)"
THIS SOFTWARE IS PROVIDED BY THE OpenSSL PROJECT ``AS IS'' AND ANY EXPRESSED OR IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES OF MERCHANTABILITY AND FITNESS FOR A PARTICULAR PURPOSE ARE DISCLAIMED.  IN NO EVENT SHALL THE OpenSSL PROJECT OR ITS CONTRIBUTORS BE LIABLE FOR ANY DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND ON ANY THEORY OF LIABILITY, WHETHER IN CONTRACT, STRICT LIABILITY, OR TORT (INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS SOFTWARE, EVEN IF ADVISED OF THE POSSIBILITY OF SUCH DAMAGE.

Original SSLeay License
Copyright © 1995-1997 Eric Young (eay@cryptsoft.com). All rights reserved.
This package is an SSL implementation written by Eric Young (eay@cryptsoft.com). The implementation was written so as to conform with Netscape’s SSL.
 
This library is free for commercial and non-commercial use as CrLONG32 as the following conditions are aheared to.  The following conditions apply to all code found in this distribution, be it the __RC4, RSA, lhash, DES, etc., code; not just the SSL code.  The SSL documentation included with this distribution is covered by the same copyright terms except that the holder is Tim Hudson (tjh@cryptsoft.com).

Copyright remains Eric Young's, and as such any Copyright notices in the code are not to be removed.  If this package is used in a product, Eric Young should be given attribution as the author of the parts of the library used. This can be in the form of a textual message at program startup or in documentation (online or textual) provided with the package.
 
Redistribution and use in source and binary forms, with or without modification, are permitted provided that the following conditions are met: 
1. Redistributions of source code must retain the copyright notice, this list of conditions and the following disclaimer. 
2. Redistributions in binary form must reproduce the above copyright notice, this list of conditions and the following disclaimer in the documentation and/or other materials provided with the distribution. 
3. All advertising materials mentioning features or use of this software must display the following acknowledgement: "This product includes cryptographic software written by Eric Young (eay@cryptsoft.com)".
4. If you include any Windows specific code (or a derivative thereof) from the apps directory (application code) you must include an acknowledgement: "This product includes software written by Tim Hudson (tjh@cryptsoft.com)"
THIS SOFTWARE IS PROVIDED BY ERIC YOUNG ``AS IS'' AND ANY EXPRESS OR IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES OF MERCHANTABILITY AND FITNESS FOR A PARTICULAR PURPOSE ARE DISCLAIMED.  IN NO EVENT SHALL THE AUTHOR OR CONTRIBUTORS BE LIABLE FOR ANY DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND ON ANY THEORY OF LIABILITY, WHETHER IN CONTRACT, STRICT LIABILITY, OR TORT (INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS SOFTWARE, EVEN IF ADVISED OF THE POSSIBILITY OF SUCH DAMAGE.
 
The license and distribution terms for any publicly available version or derivative of this code cannot be changed.  i.e. this code cannot simply be copied and put under another distribution license [including the GNU Public Licence.]

Rev. 10-09-13 iPod shuffle